ทางหลวงพิเศษหมายเลข 6

ทางหลวงพิเศษหมายเลข 6 สายบางปะอิน–นครราชสีมา-หนองคาย ทางหลวงพิเศษระหว่างเมืองที่กำลังก่อสร้างขนาด 4–6 ช่องจราจร เชื่อมต่อจากกรุงเทพมหานครไปยังภาคตะวันออกเฉียงเหนือของประเทศไทย เส้นทางเริ่มต้นจากอำเภอบางปะอิน จังหวัดพระนครศรีอยุธยา ไปสิ้นสุดที่จังหวัดนครราชสีมา โดยเริ่มก่อสร้างช่วงบางปะอิน–นครราชสีมาเป็นช่วงแรก 
เมื่อวันที่ 3 สิงหาคม พ.ศ. 2559 มีระยะทางในช่วงนี้ประมาณ 196 กิโลเมตร ทางหลวงพิเศษสายนี้มีลักษณะเส้นทางขนานไปกับถนนพหลโยธินและถนนมิตรภาพ ส่วนกำหนดการเปิดใช้บริการทั้งโครงการใน พ.ศ. 2569

 ประวัติ 
ทางหลวงพิเศษหมายเลข 6 เป็นส่วนหนึ่งของโครงข่ายเส้นทางในแผนแม่บทระบบทางหลวงพิเศษระหว่างเมือง ที่ได้รับอนุมัติจากคณะรัฐมนตรี พ.ศ. 2540 ทางหลวงพิเศษหมายเลข 6 ประกอบด้วยโครงการก่อสร้างเส้นทาง 3 สายต่อเนื่องกัน (ระยะทางตามมติคณะรัฐมนตรี พ.ศ. 2540) ได้แก่ สายบางปะอิน–นครราชสีมา, สายนครราชสีมา–ขอนแก่น และสายขอนแก่น–หนองคาย ทั้ง 3 เส้นทางนี้จะมีระยะทางรวมกัน 535 กิโลเมตร โดยทางหลวงพิเศษสายบางปะอิน–นครราชสีมา เป็นโครงการก่อสร้างทางหลวงพิเศษหมายเลข 6 ที่เริ่มดำเนินการเป็นโครงการแรกซึ่งมี พระราชกฤษฎีกากำหนดเขตที่ดินในบริเวณที่ที่จะเวนคืน  

 รายละเอียดของเส้นทาง 
ทางหลวงพิเศษหมายเลข 6 ประกอบด้วยโครงการก่อสร้างเส้นทาง 3 สายต่อเนื่องกัน ได้แก่ 
 บางปะอิน–นครราชสีมา ระยะทาง 196 กิโลเมตร (กำลังก่อสร้าง เปิดใช้งานบางส่วนใน พ.ศ. 2567)
 นครราชสีมา–ขอนแก่น ระยะทาง 169 กิโลเมตร (อยู่ในขั้นตอนศึกษาความเหมาะสมด้านเศรษฐกิจ วิศวกรรม และผลกระทบสิ่งแวดล้อมกรมทางหลวงลุยมอเตอร์เวย์ เส้นทางโคราช-ขอนแก่น เปิดเวทีปชช.๒๗-๒๘ พ.ย.)
 ขอนแก่น–หนองคาย ระยะทาง 160 กิโลเมตร

 บางปะอิน–นครราชสีมา 
ทางหลวงพิเศษหมายเลข 6 ช่วงบางปะอิน-ปากช่อง เริ่มต้นจากปลายถนนกาญจนาภิเษก (ด้านตะวันออก) ที่อำเภอวังน้อย จังหวัดพระนครศรีอยุธยา เบี่ยงออกไปทางทิศตะวันออกเฉียงเหนือ คู่ขนานไปกับถนนพหลโยธินทางฝั่งเหนือ ผ่านจุดตัดโครงการทางหลวงพิเศษหมายเลข 5 สายบางปะอิน–นครสวรรค์ ผ่านพื้นที่อำเภอวังน้อย อำเภออุทัย และเข้าสู่จังหวัดสระบุรีที่อำเภอหนองแค ผ่านบ้านหินกองและเบนไปทางทิศตะวันออกเล็กน้อย จากนั้นตัดถนนพหลโยธินแล้วใช้เขตทางและซ้อนทับไปกับทางเลี่ยงเมืองสระบุรีด้านตะวันออก ที่อำเภอเมืองสระบุรี ก่อนแยกออกจากแนวทางเลี่ยงเมือง ตรงไปผ่านบ้านห้วยแห้ง แล้วขนานกับถนนมิตรภาพทางฝั่งใต้ ผ่านอำเภอแก่งคอย ตัดทางหลวงแผ่นดินหมายเลข 3222 (แก่งคอย–บ้านนา) ผ่านบ้านโคกกรุง ผ่านด้านเหนือของวิทยาลัยเกษตรสงเคราะห์สระบุรี เข้าสู่เขตพื้นที่นิคมสร้างตนเองทับกวาง แล้วเข้าสู่เขตพื้นที่อำเภอมวกเหล็ก จากนั้นเข้าสู่เขตจังหวัดนครราชสีมา ตัดผ่านพื้นที่บ้านคั่นตะเคียน บ้านกลางดง ตัดผ่านทางหลวงแผ่นดินหมายเลข 2220 (ทางเข้าวัดเทพพิทักษ์ปุณณาราม) ตัดผ่านบริเวณบ้านหนองน้ำแดง ผ่านพื้นที่เขตทหาร ไปสิ้นสุดเส้นทางบริเวณอำเภอปากช่อง รวมระยะทางประมาณ 109 กิโลเมตร

เส้นทางช่วงปากช่อง-นครราชสีมา ครอบคลุมพื้นที่จังหวัดนครราชสีมา 5 อำเภอ ได้แก่ อำเภอปากช่อง อำเภอสีคิ้ว อำเภอสูงเนิน อำเภอขามทะเลสอ และอำเภอเมืองนครราชสีมา โดยแนวเส้นทางส่วนใหญ่เป็นถนนตัดใหม่และใช้แนวเส้นทางถนนมิตรภาพบางส่วน เริ่มจากจุดสิ้นสุดเส้นทางตอนที่ 1 ที่อำเภอปากช่อง โดยเส้นทางขนานไปกับถนนมิตรภาพและห่างออกมาทางทิศใต้ ประมาณ 2 กิโลเมตร ตัดบริเวณหลักกิโลเมตรที่ 2 ของทางหลวงแผ่นดินหมายเลข 2090 (ถนนธนะรัชต์) จนกระทั่งถึงกิโลเมตรที่ 115 แนวเส้นทางจะเลี้ยวเข้าขนานกับถนนมิตรภาพในรูปแบบถนนระดับดิน จากนั้นบริเวณก่อนถึงอ่างเก็บน้ำลำตะคองจะเปลี่ยนเป็นรูปแบบทางยกระดับเหนือถนนมิตรภาพไปจนถึงหน้าเรือนจำคลองไผ่ จากนั้นจะเบี่ยงออกไปขนานกับถนนมิตรภาพฝั่งเหนือ และลดลงสู่ระดับดินบนแนวเส้นทางตัดใหม่ มุ่งหน้าสู่อำเภอสีคิ้ว ตัดทางหลวงแผ่นดินหมายเลข 201 ผ่านอำเภอสูงเนินและอำเภอขามทะเลสอ ตัดทางหลวงแผ่นดินหมายเลข 2068 และ 2198 ไปสิ้นสุดเส้นทางบริเวณทางหลวงแผ่นดินหมายเลข 204 ในพื้นที่อำเภอเมืองนครราชสีมา จังหวัดนครราชสีมา รวมระยะทางประมาณ 87 กิโลเมตร

 รายชื่อทางแยกต่างระดับ 

 การเปิดทดลองใช้งาน 

ช่วงการใช้งานวันที่ระยะทางรายละเอียด ปากช่อง – สีคิ้วทดลองใช้ชั่วคราว 9 – 19 เมษายน 2564 35 กิโลเมตร เมื่อเดือนมีนาคม พ.ศ. 2564 พล.อ.ประยุทธ์ จันทร์โอชา นายกรัฐมนตรี ได้สั่งการมอบหมายให้นายศักดิ์สยาม ชิดชอบ รัฐมนตรีว่าการกระทรวงคมนาคม และกรมทางหลวง พิจารณาการเปิดทดลองใช้งานชั่วคราว ทางหลวงพิเศษหมายเลข 6 ในบางตอนที่ก่อสร้างแล้วเสร็จและตรวจรับงานแล้ว เพื่อเป็นการอำนวยความสะดวกแก่ประชาชนที่จะเดินทางกลับภูมิลำเนาในช่วงเทศกาลวันหยุดยาว ได้แก่ เทศกาลปีใหม่, เทศกาลสงกรานต์ รวมถึงเทศกาลวันหยุดยาวอื่น ๆ ในพื้นที่ภาคตะวันออกเฉียงเหนือ ประกอบกับสถานการณ์การแพร่ระบาดของโรคติดเชื้อไวรัสโคโรนา-2019 (โควิด-19) ในประเทศไทย ณ ขณะนั้นมีแนวโน้มที่ดีขึ้นศักดิ์สยามแย้มข่าวดีสงกรานต์นี้ลุ้นเปิดใช้มอเตอร์เวย์'บางปะอิน-โคราช' - ไทยโพสต์

โดยตอนที่สามารถเปิดให้ทดลองใช้งานชั่วคราวได้นั้น คือ ตอนที่ 24-37 ช่วงถนนมิตรภาพ กิโลเมตรที่ 65 บริเวณศูนย์พักพิงสุนัขนครชัยบุรินทร์ อ.ปากช่อง ถึงทางแยกต่างระดับสีคิ้ว (ทล.201) อ.สีคิ้ว จ.นครราชสีมา ระยะทางประมาณ 35 กิโลเมตร โดยการใช้ช่องจราจรเดินรถในเส้นทางจะใช้ช่องจราจรฝั่งขาเข้ากรุงเทพฯ (ด้านขวาทาง) เพียงฝั่งเดียว เนื่องจากช่องจราจรฝั่งขาออกจะสงวนไว้สำหรับรถฉุกเฉินกรณีมีเหตุฉุกเฉินในเส้นทาง ในส่วนทิศทางการเดินรถในเส้นทาง จะแบ่งออกเป็นช่วงวันขาออกกรุงเทพฯ เปิดทดลองใช้งานทิศทางขาออก และช่วงวันขาเข้ากรุงเทพฯ เปิดทดลองใช้ทิศทางขาเข้าเปิดใช้ มอเตอร์เวย์ “บางปะอิน–โคราช” 9-19 เม.ย. แก้รถติดสงกรานต์ - ประชาชาติธุรกิจ มีปริมาณรถเข้าใช้งานเส้นทางรวม 206,105 คัน สามารถแบ่งเบาภาระการจราจรของถนนมิตรภาพ ช่วง อ.ปากช่อง ถึง อ.สีคิ้ว ได้ประมาณ 20 - 30% โดยได้รับเสียงตอบรับจากผู้ทดลองใช้เส้นทางเป็นจำนวนมาก ปากช่อง – สีคิ้ว – ขามทะเลสอ 11 – 18 เมษายน 2565 64 กิโลเมตร ช่วงเทศกาลสงกรานต์ พ.ศ. 2565 ได้มีการขยายเส้นทางการทดลองใช้งาน จากเดิมถึง อ.สีคิ้ว (ทล.201) สิ้นสุดที่ อ.ขามทะเลสอ (ทล.2068)ทล.เล็งมอบของขวัญปีใหม่ 65 เปิดวิ่ง "มอเตอร์เวย์บางปะอิน-โคราช" เพิ่มอีก 40 กม. - สยามรัฐคาดเปิดใช้ชั่วคราวมอเตอร์เวย์ ช่วงปากช่อง-นครราชสีมา ปีใหม่ 65 - ช่อง My Way Thailand บน YouTubeมอเตอร์เวย์โคราช M6 ปากช่อง สีคิ้ว ขามทะเลสอ ขึ้นฟรีวันไหน สงกรานต์65นี้ 12 – 18 เมษายน 2566 ช่วงเทศกาลสงกรานต์ 2566 เปิดให้บริการให้ใช้ฟรี วันที่ 12 - 14 เมษายน 2566 ขาออกจากกรุงเทพมหานคร วันที่ 15 - 18 เมษายน 2566 ขาเข้าสู่กรุงเทพมหานครเปิดให้ใช้ฟรี! มอเตอร์เวย์ M6 สายบางปะอิน - โคราช 12 - 18 เม.ย. 66 นี้ อำนวยความสะดวก ปชช. ช่วงเทศกาลสงกรานต์ ปากช่อง – สีคิ้ว – ขามทะเลสอ – นครราชสีมา ตั้งแต่ 27 ธันวาคม 2566 77 กิโลเมตร ในวันที่ 27 ธันวาคม พ.ศ. 2566 เป็นต้นไป กรมทางหลวงได้เปิดให้ทดลองวิ่งฟรี ช่วงปากช่อง - สีคิ้ว - ขามทะเลสอ - ทางเลี่ยงเมืองนครราชสีมา ระยะทาง 77 กิโลเมตร ไปจนกว่าด่านเก็บค่าผ่านทางจะแล้วเสร็จ โดยเปิดให้ทดลองวิ่งทั้ง 2 ทิศทางคมนาคม เปิดผลงาน 99 วัน 9 โครงการ นำร่องรถไฟฟ้า 20 บาท-เปิดสนามบินเชียงใหม่ 24 ชม.'มอเตอร์เวย์บางปะอิน-โคราช' วิ่งฟรี 1 ปี เริ่มเที่ยงคืน 28 ธ.ค. เช็กจุดขึ้นลงคึกคัก! เอกชน 300 ราย แห่ฟังร่างทีโออาร์ลงทุนงานระบบมอเตอร์เวย์ 2 สายใหม่ ยื่นซอง มี.ค.นี้ดึงบิ๊กค้าปลีก-ปั๊มน้ำมันลงทุนจุดพักรถมอเตอร์เวย์-คมนาคม เปิดผลงาน 99 วัน 9 โครงการ นำร่องรถไฟฟ้า 20 บาท-เปิดสนามบินเชียงใหม่ 24 ชม.'มอเตอร์เวย์บางปะอิน-โคราช' วิ่งฟรี 1 ปี เริ่มเที่ยงคืน 28 ธ.ค. เช็กจุดขึ้นลงคึกคัก! เอกชน 300 ราย แห่ฟังร่างทีโออาร์ลงทุนงานระบบมอเตอร์เวย์ 2 สายใหม่ ยื่นซอง มี.ค.นี้ หินกอง – ปากช่องทดลองใช้ชั่วคราว 11 – 17 เมษายน 2568 77 กิโลเมตร(รวม 163 กิโลเมตร) ในวันที่ 26 มีนาคม พ.ศ. 2568 คณะผู้บริหารกรมทางหลวง ได้ลงพื้นที่ตรวจสอบความพร้อมการเปิดทดลองใช้งานชั่วคราวเพิ่มเติม ทางหลวงพิเศษหมายเลข 6 ช่วงหินกอง - ปากช่อง ฝั่งขาออกกรุงเทพฯ (ด้านซ้ายทาง) ระยะทาง 85.4 กิโลเมตร ในส่วนทิศทางการเดินรถในเส้นทาง จะแบ่งออกเป็นช่วงวันขาออกกรุงเทพฯ เปิดทดลองใช้งานทิศทางขาออก วันที่ 11 - 13 เมษายน พ.ศ. 2568 และช่วงวันขาเข้ากรุงเทพฯ เปิดทดลองใช้ทิศทางขาเข้า วันที่ 14 - 17 เมษายน พ.ศ. 2568สงกรานต์ 2568 มอเตอร์เวย์ M6 เปิดเพิ่มช่วงหินกอง-ปากช่อง 11-17 เม.ย.68 - ช่อง Motorway Thailand บน YouTube

 ด่านเก็บค่าธรรมเนียมผ่านทาง 
ตลอดเส้นทางเป็นระบบปิด (Close System) มีอาคารเก็บค่าผ่านทางทั้งหมด 9 แห่ง ได้แก่ ด่านบางปะอิน ด่านวังน้อย ด่านหินกอง ด่านสระบุรี ด่านแก่งคอย ด่านมวกเหล็ก ด่านปากช่อง ด่านสีคิ้ว และด่านขามทะเลสอ

การจัดเก็บค่าผ่านทาง ซึ่งคิดค่าธรรมเนียมตามระยะทางที่ใช้จริง โดยมีวิธีการจัดเก็บค่าผ่านทางดังนี้

แบบเงินสด (Manual Toll Collection : MTC) 

แบบอัตโนมัติแบบไร้ไม้กั้น (Multi-lane Free flow:M-flow)

โดยมีการปรับเพิ่มอัตราค่าผ่านทางตามดัชนีผู้บริโภค (CPI) ทุก 7 ปี

 ค่าธรรมเนียมผ่านทาง 
นี่คืออัตราค่าผ่านทางของทางหลวงพิเศษหมายเลข 6 ใน 8 ด่าน. อัตราค่าผ่านทางเป็นสกุลเงินบาท (รถยนต์ 4 ล้อ/รถยนต์ 6 ล้อ/รถยนต์เกิน 6 ล้อ).
  บางปะอิน − ขอนแก่น ด่านเก็บค่าผ่านทางหลวงพิเศษ บางปะอินcolspan=17 วังน้อย25/40/60 วังน้อย colspan=16 หินกอง50//58/125 35/60/85หินกอง colspan=15 สระบุรี60/100/145 45/75/110 15/30/45สระบุรีcolspan=14  แก่งคอย  80/125/18060/100/145  35/55/80 25/40/55แก่งคอย colspan=13  มวกเหล็ก  110/175/220 90/125/215  65/105/15055/90/125 40/60/90มวกเหล็ก colspan=12  ปากช่อง  145/230/335 130/205/295 100/160/230 90/145/21075/120/175 40/70/105ปากช่อง colspan=11สีคิ้ว  200/320/465 185/295/425 155/250/360145/235/340130/210/300100/160/230 95/105/150 สีคิ้ว colspan=10 ขามทะเลสอ  240/380/550 220/355/510 195/310/445  185/295/425  135/270/390  135/220/320  100/165/235 80/100/170ขามทะเลสอ colspan=9 โนนไทย  275/440/640 260/420/610 230/370/545  220/350/510  210/330/490  180/280/415  140/220/320 80/130/200 40/70/110โนนไทย colspan=8 โนนสูง  300/480/690 285/456/665  260/410/600  240/390/570  230/370/540  200/320/470  160/260/380 105/170/250 70/110/165 30/50/90โนนสูง colspan=7 คง  320/510/750 310/490/720 280/450/650  270/430/620  255/410/600 220/360/520  180/290/430  130/210/305 90/150/220 60/90/140 30/50/90คง colspan=6 บัวใหญ่  350/570/810 335/540/715 390/490/710  290/470/680  280/450/660  250/400/585  210/340/495  155/250/370  120/190/280 80/135/200 60/100/15040/60/90บัวใหญ่ colspan=5 บัวลาย  370/590/860 360/570/840 330/530/770  320/510/740  305/490/710  275/440/640  230/370/550  188/290/420  140/230/330  110/170/260  80/130/200  60/100/150  30/50/90บัวลายcolspan=4 พล   400/630/920 380/610/890 355/570/830   340/550/795  330/530/770 300/480/730  260/330/490  200/270/390  190/270/390  130/210/315  110/175/260 85/140/205 60/90/140 35/60/90พลcolspan=3 บ้านไผ่ 440/710/1030 430/690/1000 400/640/930  390/620/900  380/600/875  345/550/800  305/490/710  250/400/585  210/340/500 180/290/420 155/205/370  130/210/310  105/170/250  80/130/200  60/90/140บ้านไผ่colspan=2 โกสุมพิสัย 470/760/1100 460/740/1070  430/690/1000  420/670/970  410/650/945  375/600/870  335/340/780  280/450/655  240/390/570  210/330/490  185/300/435  160/260/380  110/180/265  135/216/320  90/140/210  40/60/100โกสุมพิสัย ขอนแก่น  490/790/1140  480/770/1110  450/720/1045  440/700/1010  425/680/990  400/630/920  350/57/820  300/480/700  260/420/610  230/360/530  200/330/480  180/290/420  150/250/360  130/210/310  105/170/250  60/90/140  30/50/75ขอนแก่น หมายเหตุ : รถยนต์ 4 ล้อ ค่าแรกเข้าอยู่ที่ 10 บาท และคิดเพิ่ม 1.25 บาท/กม.•  รถยนต์ 6 ล้อ ค่าแรกเข้าอยู่ที่ 16 บาท และคิดเพิ่ม 2.00 บาท/กม.•รถยนต์มากกว่า 6 ล้อ ค่าแรกเข้าอยู่ที่ 23 บาท และคิดเพิ่ม 2.88 บาท/กม.

 รูปแบบการก่อสร้าง 
ใช้พื้นผิวคอนกรีต ขนาด 4-6 ช่องจราจร เขตทางทั่วไปกว้างประมาณ 70 เมตร (บริเวณที่มีการออกแบบทางบริการจะเพิ่มความกว้างเขตทางออกไปด้านละ 20 เมตร) มีความกว้างช่องจราจร 3.60 เมตร ความกว้างของไหล่ทางด้านใน 1.50 เมตร และความกว้างของไหล่ทางด้านนอก 3.00 เมตร 

ขนาดช่องจราจร
 ช่วง อ.บางปะอิน - อ.ปากช่อง (กม.0+000 – กม.109+500) มีขนาด 6 ช่องจราจร
 ช่วง อ.ปากช่อง - อ.เมืองนครราชสีมา (กม.109+500 – กม.+196+000) มีขนาด 4 ช่องจราจร

เขตทางยกระดับ
 ช่วงบริเวณทางเลี่ยงเมืองสระบุรี (กม.40 – กม.47) เป็นทางยกระดับขนาด 6 ช่องจราจร
 ช่วงบริเวณโรงปูนซีเมนต์ทีพีไอ (กม.69 – กม.75) เป็นทางยกระดับขนาด 6 ช่องจราจร
 ช่วงบริเวณองค์การส่งเสริมกิจการโคนม (กม.82 – กม.84) เป็นทางยกระดับขนาด 6 ช่องจราจร
 ช่วงบริเวณลำตะคอง (กม.125 – กม.143) เป็นทางยกระดับขนาด 4 ช่องจราจร

 บริการ 
การพัฒนาพื้นที่ริมทางโดยรัฐบาลจะเปิดการประกวดราคาเป็นรูปแบบ PPP Net Cost ระยะเวลา 30 ปี แบบมีเงื่อนไขโดยรัฐบาลจะได้ค่าตอบแทนเพิ่มขึ้นตามปริมาณการจราจรที่เข้าพักริมทางหลวง อย่างไรก็ตามการลงทุนและบริหารจัดการที่พักริมทาง (Rest Area) ไม่ได้รวมอยู่ในการร่วมทุนในส่วนงานระบบดำเนินงานเก็บค่าผ่านทางและบำรุงรักษา (O&M) ทั้งนี้ การพัฒนาพื้นที่ริมทางมีรูปแบบดังนี้
 ศูนย์บริการทางหลวง (service center) ขนาด 50 ไร่ จำนวน 1 แห่ง : ปากช่อง
 สถานที่บริการทางหลวง (service area) ขนาด 20 ไร่ จำนวน 2 แห่ง : สระบุรีและสีคิ้ว
 ที่พักริมทาง (rest area) ขนาด 15 ไร่ จำนวน 5 แห่ง : วังน้อย หนองแค ทับกวาง ลำตะคอง(เฉพาะขาออก) และขามทะเลสอ

 โครงการในอนาคต 
 นครราชสีมา–ขอนแก่น 
กรมทางหลวงโดยสำนักแผนงาน ได้ว่าจ้างกลุ่มบริษัทที่ปรึกษา ขณะนี้เส้นทางนี้อยู่ในระหว่างขั้นตอนศึกษาความเหมาะสมด้านเศรษฐกิจ วิศวกรรม และผลกระทบสิ่งแวดล้อม คาดผลการศึกษาแล้วเสร็จภายใน พ.ศ. 2562 จากนั้นจะเสนอเข้า ครม.เพื่ออนุมัติการก่อสร้าง คาดนำเสนอเข้า ครม. ปี 2567 โดยแนวเส้นทางผ่านจังหวัดนครราชสีมา มหาสารคาม และขอนแก่นปฐมนิเทศน์โครงการทางหลวงพิเศษระหว่างเมือง (มอเตอรเวย์)สายนครราชสีมา-ขอนแก่น ครั้งที่ 1 เพื่อศึกษาแนวเส้นทางก่อสร้างมูลค่าลงทุนกว่า70,000 ล้านบาท 

 ขอนแก่น–หนองคาย 
ปัจจุบันกรมทางหลวงโดยสำนักแผนงานยังไม่มีแผน เริ่มดำเนินการศึกษาความเหมาะสมด้านเศรษฐกิจ วิศวกรรม และผลกระทบสิ่งแวดล้อม สายขอนแก่น-หนองคาย'ทางหลวง'เตรียมเสนอรัฐขยายมอเตอร์เวย์ถึงหนองคาย โดยคาดว่าจะเริ่มศึกษาก็ต่อเมื่อสายนครราชสีมา-ขอนแก่นได้รับการอนุมัติโครงการจาก ครม. 

 ดูเพิ่ม 
 ทางหลวงพิเศษระหว่างเมืองในประเทศไทย
 ทางหลวงพิเศษหมายเลข 7 สายกรุงเทพมหานคร−บ้านฉาง
 ทางหลวงพิเศษหมายเลข 81 สายบางใหญ่–กาญจนบุรี

 อ้างอิง 

 แหล่งข้อมูลอื่น 
 แผนที่ Google Maps แนวเส้นทางหลวงพิเศษหมายเลข 6
 โครงการทางหลวงพิเศษระหว่างเมือง สายบางปะอิน-นครราชสีมา (M6) กรมทางหลวง กระทรวงคมนาคม

6
6
6
6
6
6
6
6
6
6